GUNKUL ดีด 3% ลุ้นกำไรปีนี้โต 43% กัญชงกัญชาหนุน โบรกเคาะเป้า 6.45 บ.
GUNKUL ดีด 3% ลุ้นกำไรปกติปีนี้โต 43% แตะ 2.9 พันลบ. รับรู้งาน EPC เพิ่มขึ้น และธุรกิจกัญชงกัญชา ที่จะเริ่มรับรู้รายได้ตั้งแต่ไตรมาส 2 โบรกเคาะเป้า 6.45 บ.
GUNKUL ดีด 3% ลุ้นกำไรปกติปีนี้โต 43% แตะ 2.9 พันลบ. รับรู้งาน EPC เพิ่มขึ้น และธุรกิจกัญชงกัญชา ที่จะเริ่มรับรู้รายได้ตั้งแต่ไตรมาส 2 โบรกเคาะเป้า 6.45 บ.
9 มี.ค. 2565

ผู้สื่อข่าวรายงานว่าวันนี้ (9 มี.ค.2565) ราคาหุ้นบริษัท กันกุลเอ็นจิเนียริ่ง จำกัด (มหาชน) หรือ GUNKUL ณ เวลา 15:08 น. อยู่ที่ระดับ 6.00 บาท เพิ่มขึ้น 0.20 บาท หรือ 3.45% โดยทำจุดสูงสุดที่ 6.05 บาท และทำจุดต่ำสุดที่ 5.80 บาท ด้วยมูลค่าการซื้อขาย 461.81  ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (9 มี.ค.2565) ว่า ทางฝ่ายวิจัยได้ร่วมรับฟังข้อมูลในงาน SET Opportunity Day เมื่อ 8 มี.ค. 2565 โดยมี Key takeaways ดังนี้ (1) ธุรกิจ EPC คาดว่าจะรับรู้รายได้ในปีนี้ราว 2.50-3.00 พันล้านบาท เพิ่มขึ้น 15-60% จากงวดเดียวกันของปีก่อน และเตรียมเข้าประมูลงานเพิ่มเติมอีกราว 3.00 หมื่นล้านบาท (คาดได้งาน 8-10%) โดยประเมินปีนี้ Backlog จะกลับไปเตะระดับ 1.00 หมื่นล้านบาทอีกครั้ง และเตรียม Spin off ธุรกิจดังกล่าวช่วงต้นปี 2566
(2) ธุรกิจผลิตและจำหน่ายไฟฟ้าคงเป้า 1,000 MW ในปี 2568 จากปัจจุบันที่ราว 650 MW โดยอยู่ระหว่างศึกษาโครงการโซลาร์และลมอีกราว 100-200MW คาดเห็นความชัดเจนในปีนี้ และ (3) ธุรกิจกัญชง-กัญชา สำหรับส่วนที่ร่วมกับ THCG มีสินค้าหลายตัว ประเภทยา/personal care/food อยู่ระหว่างขอ อย. คาดเริ่มวางจำหน่ายได้ในเดือน มี.ค. ส่วนโรงสกัดที่ทำเองหน่วยงานที่เกี่ยวข้องเข้ามาตรวจสอบแล้วคาดว่าได้รับใบอนุญาตภายใน มี.ค. และจะเริ่มสกัดต่อไป
อย่างไรก็ดีทางฝ่ายวิจัยมีมุมมองเป็นบวกจากทุกสายธุรกิจมีพัฒนาการที่ดี ทั้งนี้ยังคงประมาณการกำไรปกติปี 2565 ที่ 2.90 พันล้านบาท เพิ่มขึ้น 43% จากงวดเดียวกันของปีก่อน หนุนโดยการรับรู้ งาน EPC ที่เพิ่มขึ้น (ทางฝ่ายวิจัยประเมินรับรู้ราว 2.50 พันล้านบาท เพิ่มขึ้น 15% จากงวดเดียวกันของปีก่อน อยู่ในกรอบที่บริษัทให้ Guidance ไว้) และธุรกิจกัญชง-กัญชา ที่จะเริ่มทยอยรับรู้รายได้ตั้งแต่ไตรมาส 2/2565 เป็นต้นไป
สำหรับราคาเป้าหมายทางฝ่ายวิจัยให้ไว้ที่ 6.45 บาท อิง SOTP แบ่งเป็นธุรกิจ EPC ใช้ Forward PER ที่ 30 เท่า สร้างมูลค่าต่อหุ้น 1.20 บาท ธุรกิจผลิตไฟฟ้าอิง DCF มูลค่า 3.00 บาท และธุรกิจกัญชง-กัญชา อิงค่า PER ที่ 40 เท่า มูลค่า 2.25 บาท โดย Upside เพิ่มเติมคือการได้โครงการโรงไฟฟ้าใหม่ซึ่งปัจจุบันรอผลเจรจาราว 200MW คาดเห็นความคืบหน้าในปี 2565 และ แนวโน้มธุรกิจกัญชง-กัญชาที่มีโอกาสทำกำไรได้มากกว่าที่ประเมิน